Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: értelmezése, illetve érvényesíthetõsége és tényleges érvényesülése. … Az Alkotmány 62. § (1) bekezdésében meghatározott és a gyülekezési jogról szóló 1989. évi III. törvényben (Gytv.) részletesen szabályozott gyülekezési jog alapvetõ
Paragraph Index: 330

értelmezése, illetve érvényesíthetõsége és tényleges érvényesülése. … Az Alkotmány 62. § (1) bekezdésében meghatározott és a gyülekezési jogról szóló 1989. évi III. törvényben (Gytv.) részletesen szabályozott gyülekezési jog alapvetõ fontosságú politikai szabadságjog. Mint az Alkotmányban felsorolt bármelyik alapvetõ jog, a gyülekezési jog sem korlátlan jog. A gyülekezési jog érvényesülése szempontjából kiemelkedõ alkotmányossági kérdés, hogy ennek a jognak az érvényesülését hogyan biztosítják az állam erre rendelt szervei. Ugyanígy az is alapvetõ kérdés, hogy egyéb alkotmányos jogok érvényesülésének biztosítása érdekében a gyülekezési jog milyen korlátozásoknak vethetõ alá. … A gyülekezési jog érvényesülésével kapcsolatban több állami szervnek is vannak garanciális feladatai, a gyülekezési joggal való élés szándékával azonban idõrendben elõször a rendõrség találkozik. Valamilyen módon minden, hatáskörét hibátlanul gyakorló állami szerv az alkotmányosság megvalósulásához is hozzájárul, így része az indirekt alkotmánybiztosítékok rendszerének. A közvetett alkotmányos biztosítékok sajátosságai a rendõrségre is jellemzõk. Mindazonáltal a rendõrséggel kapcsolatban a legfontosabb követelmény a törvényesség, amely a végrehajtó hatalom mûködésének meghatározó alkotmányos elve. A Gytv. szabályozási módja olyan, hogy alkalmazása során a rendõrség nem egyszerûen tételes törvényi elõírásokat hajt végre, hanem a gyülekezési jog egészének, lényegének alkotmányos követelményeirõl is állást kell foglalnia. Egy olyan szabadságjogi szerkezetû jogot, mint a gyülekezési jog, a jogbiztonság alkotmányos követelményére tekintettel megfelelõen operacionalizáltan, azaz egyes elemeiben is mindenki számára racionálisan és rekonstruálhatóan kell alkalmazni, érvényesíteni. E nélkül ugyanis a jogalkalmazás, illetve a jogérvényesítés de facto önkényessé válik, s ebbõl eredõen a hatóság gyakorlata az érintett alkotmányos joggal kapcsolatban az alkotmányos visszásság közvetlen veszélyét idézi elõ. … A fentebb említett megfontolások alapján az Obtv. 16.§ (2) bekezdésében biztosított jogkörömben hivatalból rendeltem el vizsgálatot a gyülekezési jog érvényesülésével összefüggõ rendõrségi álláspont és gyakorlat egyes elemeinek tisztázására. A vizsgálat során elemeztem az Alkotmány gyülekezési szabadságra vonatkozó 62.§ (1) bekezdését és a gyülekezési szabadsággal összefüggésben álló más alapvetõ jogi szabályait, a Gytv. és a rendõrségrõl szóló 1994. évi XXXIV. törvény (Rtv.) elõírásait, valamint az Alkotmánybíróság gyülekezési joggal kapcsolatos alapvetõ 55/2001. (XI. 29.) AB határozatát. A rendõrségi gyakorlat egyes elemeinek megismerése és értékelése végett kérdéseket intéztem az országos rendõrfõkapitányhoz. Álláspontom kialakításakor figyelemmel voltam a gyülekezési jog értelmezésének és gyakorlatának külföldi megoldásaira is. … A vizsgálat elemei és a vizsgálat szempontjából lényeges álláspontok:

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes